CELEX: 52005XG0407(02)
Language: lt
Date: 2005-02-21
Title: 2005 m. vasario 21 d. Tarybos (švietimas, jaunimas, kultūra) išvados dėl jaunimo atsižvelgiant į lisabonos strategijos tarpinę peržiūrą

7.4.2005   
            
            
               LT
            
            
               Europos Sąjungos oficialusis leidinys
            
            
               C 85/5
            
         
      TARYBOS (ŠVIETIMAS, JAUNIMAS, KULTŪRA) IŠVADOS
   
   2005 m. vasario 21 d.
   dėl jaunimo atsižvelgiant į lisabonos strategijos tarpinę peržiūrą
   (2005/C 85/02)
   EUROPOS SĄJUNGOS TARYBA,
   atsižvelgdama į:
   
               1.
            
            
               2000 m. kovo 23–24 d. Lisabonos Europos Vadovų Tarybos nustatytą ir 2001 m. kovo 23–24 d. Stokholmo Europos Vadovų Tarybos dar kartą patvirtintą tikslą padaryti Europos Sąjungos „žiniomis grindžiamą ekonomiką padaryti pačia dinamiškiausia ir konkurencingiausia pasaulyje, pajėgią darniai augti, sukuriant daugiau ir geresnių darbo vietų, stiprinant socialinę sanglaudą“,
            
         
               2.
            
            
               2001 m. lapkričio 21 d. Komisijos priimtą Baltąją knygą „Naujas impulsas Europos jaunimui“, kurioje pripažįstama, kad „šioje strategijoje nustatomi nauji tokių su jaunimu glaudžiai susijusių įvairių politikos sričių, kaip švietimas, užimtumas, socialinė integracija, informavimas ir pilietinė visuomenė, tikslai“;
            
         
               3.
            
            
               2002 m. birželio 27 d. Tarybos rezoliuciją, kurioje, remiantis pirmiau minėta Baltąja knyga, patvirtinamas atviras koordinavimo metodas, kaip nauja bendradarbiavimo jaunimo klausimais sistema, ir kurioje siūloma į kitas politikos sritis bei programas įtraukti jaunimo aspektą;
            
         
               4.
            
            
               2004 m. lapkričio 4–5 d. Europos Vadovų Tarybos išvadas, kuriose atkreipiamas dėmesys į Prancūzijos, Vokietijos, Ispanijos ir Švedijos valstybių ar Vyriausybių vadovų laišką, kuriame nurodoma demografinių veiksnių svarba formuojant ekonominę bei socialinę Europos ateities raidą ir raginama parengti „Europos jaunimo paktą“;
            
         
               5.
            
            
               Komisijos komunikatą 2005 m. pavasario Europos Vadovų Tarybai („Dirbti kartu augimo ir darbo vietų labui – Nauja Lisabonos strategijos pradžia“) dėl Lisabonos strategijos tarpinės peržiūros, kuriame teigiama, kad „dar neturime visuomenės, į kurią būtų galima integruoti tiek senstančius gyventojus, tiek jaunimą, vizijos“ ir pabrėžiama „būtinybė imtis skubių veiksmų“,
            
         PABRĖŽIA
   
               6.
            
            
               jaunimo perspektyvos reikšmę Lisabonos strategijoje, atsižvelgiant į demografinę, ekonominę, socialinę ir politinę Europos Sąjungos raidą, ypač jos senstančius gyventojus;
            
         
               7.
            
            
               jaunimo novatoriškų gebėjimų, iniciatyvumo ir verslumo, mobilumo ir gebėjimų integruotis į įvairias kultūras įnašą į konkurencingumą, subalansuotą augimą ir socialinę sanglaudą;
            
         
               8.
            
            
               suderintos, nuoseklios ir tiesioginės į jaunus žmones orientuotos politikos reikšmę;
            
         
               9.
            
            
               Baltosios knygos dėl jaunimo, ypač atviro koordinavimo metodo, jaunimo klausimų įtraukimo į kitas politikos sritis bei poreikio stiprinti įvairių su jaunimu susijusios politikos sričių ir programų sąveiką ir papildomumą reikšmę šiomis aplinkybėmis;
            
         
               10.
            
            
               kad geresnis jaunimo ir jaunų žmonių gyvenimo sąlygų supratimas yra išankstinė sąlyga, leidžianti nustatyti veiksmingas priemones, kurios skatintų jaunus žmones kuo labiau panaudoti savo galimybes;
            
         
               11.
            
            
               kad Lisabonos strategijos sėkmingam įgyvendinimui būtinas jaunų žmonių palaikymas,
            
         PRITARIA
   
               12.
            
            
               šiomis aplinkybėmis – Komisijos pareikštam įsitikinimui, kad Lisabonos strategija privalo „užtikrinti, kad siūlomos reformos suteiktų jauniems žmonėms pirmą galimybę gyvenime ir sudarytų sąlygas reikiamoms kvalifikacijoms, kurių prireiks gyvenime, įsigyti“;
            
         
               13.
            
            
               susirūpinimui, kurį Komisija išreiškė komunikate 2005 m. pavasario Europos Vadovų Tarybai, kad jaunų žmonių klausimai turėtų būti sprendžiami tam tikrose svarbiausiose srityse: užimtumo, šeimos ir profesinės veiklos suderinimo, investicijų į žmogiškąjį kapitalą bei mokslinių tyrimų ir technologijų plėtros.
            
         MANO, KAD
   
               14.
            
            
               remiantis esamais dokumentais ir mechanizmais, toks į jaunus žmones nukreiptas požiūris turėtų būti veiksmingai integruotas į Lisabonos strategijoje numatytas politikos sritis;
            
         
               15.
            
            
               konkrečios jauniems žmonėms skirtos pastangos turėtų būti dedamos atsižvelgiant į lyčių lygybę ir jos turėtų būti vienodai skiriamos mažiau galimybių turintiems jauniems žmonėms, ypač švietimo, užimtumo, socialinės integracijos ir mobilumo srityse;
            
         
               16.
            
            
               aktyvus jaunų žmonių dalyvavimas visuomenėje – tikslas ir metodas, garantuojantys Europos piliečių įtraukimą į Lisabonos tikslų siekimą, bei prisidedantys prie asmeninės jaunų žmonių raidos, jų socialinės integracijos ir bendros socialinės sanglaudos. Todėl tai yra papildomas sėkmingo Lisabonos strategijos įgyvendinimo veiksnys.
            
         RAGINA EUROPOS VADOVŲ TARYBĄ:
   
               17.
            
            
               atsižvelgiant į Lisabonos strategijos tarpinę peržiūrą bei diskusijas dėl Komisijos komunikato 2005 m. pavasario Europos Vadovų Tarybai, įtraukti Europos jaunimo pakto iniciatyvą, kuri visų pirma apima užimtumą, socialinę sanglaudą, švietimą, mokymą, mobilumą bei šeimos ir profesinės veiklos suderinimą;
            
         
               18.
            
            
               apibrėžti konkrečių priemonių, reikalingų šiai iniciatyvai įgyvendinti visuose susijusiuose sektoriuose, kryptis;
            
         
               19.
            
            
               atkreipti dėmesį į Komisijos ketinimą priimti komunikatą dėl šios iniciatyvos;
            
         
               20.
            
            
               pavesti Komisijai ir valstybėms narėms užtikrinti, kad jauni žmonės ir jaunimo organizacijos inter alia Europos jaunumo forume būtų visapusiškai įtraukti į šį požiūrį;
            
         
               21.
            
            
               stebėti Europos jaunimo pakto įgyvendinimą pasitelkiant Lisabonos strategijos pranešimų mechanizmus ir paraginti Tarybą (Švietimas, jaunimas, kultūra) prisidėti prie šių aspektų stebėsenos pagal savo kompetenciją.